
1.УВОД

Годишњи план инспекцијског надзора Одељења за буџет, финансије и локалну пореску администрацију у општинској управи општине Блаце за 2018. годину у складу са чланом 10. Закона о инспекцијском надзору (,,Службени гласник РС”, бр. 36/2015).
Годишњи план инспекцијског надзора садржи општи приказ задатака и послова Одељења за буџет, финансије и локалну пореску администрацију у 2018. години, непосредне примене закона и других прописа, те праћење стања на територији општине Блаце – евидентирање, контролу и наплату изворних прихода.
Сврха доношења плана инспекцијског надзора Одељења за буџет, финансије и локалну пореску администрацију је повећање ефикасности и транспарентности, као и јачање поверења грађана у локалну самоуправу општине Блаце, кроз:
1. непосредну примену закона и других прописа,
2. спровођење инспекцијског надзора, и решавање у управним стварима у првом степену,
3. праћење стања и предлагање мера за унапређења на терену, на територији општине Блаце,
4. превентивно деловање инспекције као једно од средстава остварења циља инспекцијског надзора;
У складу са горе наведеним Годишњим планом инспекцијског надзора, који садржи опште и спеифичне циљеве које је потребно остварити, задатке/програмске активности које је потребно спровести како би се ти циљеви остварили, индикаторе резултата тј.начин на који меримо остварене задатке односно програмске активности, рокове у којима се задаци односно активности морају обавити, одговорност за спровођење активности односно задатака.
Циљеви Годишњег плана инспекцијског надзора је непосредна примена закона и других прописа тј. планираних мера и активности превентивног деловања инспекције и планираних мера и активности за утврђивање, контролу и наплату јавних прихода. Очекивани обим ванредних инспекцијских надзора у 
периоду у коме ће се вршити редовни инспекцијски надзор, као и други елементи од значаја за планирање и вршење инспекцијског надзора.
Годишњи план инспекцијског надзора садржи податке који се планирају остварити у 2018. години а који су везани са програмским активностима Одељења за буџет, финансије и локалну пореску администрацију.
Послови и задаци из Годишњег плана инспекцијског надзора и службене контроле Одељења за буџет, финансије и локалну пореску администрацију, одвијају се плански са текућим обавезама овог Одељења.
[bookmark: _GoBack]На основу члана 10. Закона о инспекцијском надзору (,,Службени гласник РС”, бр. 36/2015), инспекција је дужна да сачини  Годишњи план инспекцијског надзора који се спроводи кроз оперативне планове инспекцијског надзора и контроле.











2.  ПЛАН И ПРОГРАМ ИНСПЕКЦИЈСКОГ НАДЗОРА И КОНТРОЛЕ ЗА 2018. ГОДИНУ

ОДЕЉЕЊЕ ЗА БУЏЕТ,ФИНАНСИЈЕ И ЛОКАЛНУ ПОРЕСКУ АДМИНИСТРАЦИЈУ

Општи подаци :
Број инспектора: У 2017. години у локалној пореској администрацији, је упослен један порески инспектор.
Послови инспектора: Опис послова: врши припрему годишњег плана контроле водећи рачуна о ефикасности наплате; проверава законитост у раду и правилност испуњавања пореских обавеза од стране пореских обвезника; проверава тачност, потпуност и усклађеност са законом, односно другим прописом података исказаних у пореској пријави и другим актима обвезника упоређивањем са подацима из пореског рачуноводства и других службених евиденција које води локална пореска управа, нарочито проверавајући математичку тачност, формалну исправност и потпуност пореске пријаве и других достављених аката; доноси закључак којим налаже пореском обвезнику отклањање грешке, односно допуну пријаве или другог акта; ажурира базу локалних пореских јавних прихода; врши проверу исправности књиговодствених докумената пре књижења, врши унос (књижење) исправних књиговодствених докумената, разматра и припрема одговарајући акт по захтеву за повраћај и прекњижавање средстава; врши контролу и спровођење ручних налога; припрема извештај у вези пореског књиговодства, учествује у изради пореског завршног рачуна; врши издавање пореских уверења о подацима из пореског књиговодства локалних јавних прихода; сачињава записник, разматра примедбе на записник и сачињава допунски записник о контроли; даје обавештења и саветује пореске обвезнике;



Прописи по којима поступа пореска инспекција:
1.Закон о порезима на имовину  („Службени гласник РС“, број: 26/01, 45/02 , 80/02, 135/04, 61/07, 5/09, 101/10, 24/11, 78/11, 57/12-УС,47/13 и 68/14-др.закон)
2. Закона о пореском поступку и пореској администрацији ( ,,Сл. Гласник РС „брoj .80/02,84/02,23/03,70/03,55/04,61/05,85/05-др. закон, 62/06-др. закон, 63/06-испр.др.закона, 61/07, 20/09, 72/09-др.закон, 53/10, 101/11,2/12-испр., 93/12,47/13,108/13, 68/14, 105/14,91/15-аутент.тумач., 112/15,15/2016и 108/16)
3. Закон о финансирању локалне самоуправе („Службени гласник РС“, број: 62/06, 47/11, , 93/12, 99/13-усклађени дин. изн.125/14- усклађени дин. изн, 95/15- усклађени дин. изн, 83/16, 91/16- усклађени дин. изн, и 104/16-др. закон   
4. Закона о општем управном поступку (,,Службени гласник РС”, бр. 18/2016)
5.Закон о инспекцијском надзору (,,Службени гласник РС”, бр. 36/2015)
Одлуке Скупштине општине Блаце:
1. Одлука о утврђивању елемената пореза на имовину за територију општине Блаце (,,Службени лист општине Блаце”, бр. 6/2013)
2. Одлука о утврђивању просечних цена квадратног метра непокретности за утврђивање пореза на имовину за 2017. Годину на територији општине Блаце(,,Службени лист општине Блаце”, бр.11/2016)
3. Одлука о накнади за заштиту и унапређивање животне средине општине Блаце (,,Службени лист општине Блаце”, бр. 2/2010)
4. Одлука о измени и допуни одлуке  о локалним комуналним таксама (,,Службени лист општине Блаце”, бр. 3/2013)


Пословни процес
-Инспекцијски надзор из области пореске контроле,
Активности у оквиру пословног процеса области:
1. контрола подношења пореских пријавафизичких лица на основу новостечене имовине.
2. Контрола подношења пореских пријава правних лица и предузетника поседоване и новостечене имовине.
3. Утврђивање власника непокретности код непријављених промена власништва имовине.
4. Утврђивање наследника путем решења о оставинском поступку, преузимање и наплата пореског дуга иза умрлих лица. 
5. Утврђивање и отпис застарелих пореских дуговања по службеној дужности.
План активности
У 2018. години, у текућим месецима планира се утврђивање  власника непокретности код непријвљених промена власника имовине, попис непријављених објеката и новонастале промене, утврђивање и отпис застарелих пореских дуговања по службеној дужности, контрола пореских пријава правних лица, покретање поступка принудне наплате локалних јавних прихода по свим основама.



3. ПРЕДЛОЗИ ЗА УНАПРЕЂЕЊЕ РАДА
За ефективнији и ефикаснији рад пореске инспекције неопходно је:
1. Унапредити комуникацију и сарадњу са осталим Одењељењима унутар општинске управе ради боље наплате по свим основама локалних јавних прихода.
2. Унапређење рада инспектора посећивањем обука, семинара због лакше примене законских стандарда инспекцијског надзора.
4. ЗАВРШНА НАПОМЕНА
Одељење за буџет, финансије и локалну пореску администрацију задржава право измене и допуне Плана инспекцијског надзора за 2018. годину. Годишњи план инспекцијског надзора ће се редовно ажурирати, анализирати и контролисати у складу са прописима и потребама.





ПОРЕСКА ИНСПЕКЦИЈА	                                       РУКОВОДИЛАЦ ОДЕЉЕЊА 
      Ивана Дуњић                                                                               Наташа Коцић

